b'\n_START_ARTICLE_\nJuliette Marquis\n_START_SECTION_\nBiografija\n_START_PARAGRAPH_\nD\xc5\xbeuljeta gim\xc4\x97 Kijeve, Ukrainos \xc5\xbeyd\xc5\xb3 \xc5\xa1imoje, kuri 1988 m. emigravo \xc4\xaf JAV: \xe2\x80\x9e- Mes atvykome trise tur\xc4\x97dami 450 doleri\xc5\xb3. Buvo kar\xc5\xa1\xc4\x8diausia vasara \xc4\x8cikagoje per paskutinius 40 met\xc5\xb3 ir a\xc5\xa1 prad\xc4\x97jau eiti \xc4\xaf mokykl\xc4\x85 jau antr\xc4\x85 savait\xc4\x99 po atvykimo. \xc4\x8cia nebuvo rus\xc5\xb3 ar vert\xc4\x97jo mokykloje, o niekas i\xc5\xa1 m\xc5\xabs\xc5\xb3 nekalb\xc4\x97jo angli\xc5\xa1kai. Bet kai esi vaikas, greitai adaptuojiesi. Mano t\xc4\x97vams buvo kur kas sunkiau\xe2\x80\x9c, - prisimena ji._NEWLINE_Sulaukusi 14, D\xc5\xbeuljeta tapo modeliu ir ilgainiui tai virto jos pagrindiniu u\xc5\xbesi\xc4\x97mimu. Mergina dirbo Majamyje, Amsterdame ir Pary\xc5\xbeiuje. \xc5\xa0iame mieste ji prad\xc4\x97jo lankyti aktorinius kursus, ta\xc4\x8diau kad tapt\xc5\xb3 tikra aktore, tur\xc4\x97jo sugr\xc4\xaf\xc5\xbeti \xc4\xaf Niujork\xc4\x85, kur teatre atliko pirmuosius vaidmenis. Po to, kai jai pavyko gauti pirm\xc4\x85 vaidmen\xc4\xaf televizijoje (serialas \xe2\x80\x9e\xc4\xaestatymas ir tvarka\xe2\x80\x9c), D\xc5\xbeuljeta nusprend\xc4\x97 daugiau d\xc4\x97mesio skirti vaidybai ir 2002 m. persik\xc4\x97l\xc4\x97 gyventi \xc4\xaf Los And\xc5\xbeel\xc4\x85._NEWLINE_2003 m., po keli\xc5\xb3 epizodini\xc5\xb3 pasirodym\xc5\xb3, ji gavo pagrindin\xc4\xaf vaidmen\xc4\xaf filme \xe2\x80\x9eMerginos gyvenimas\xe2\x80\x9c. Tikra istorija apie pornografini\xc5\xb3 film\xc5\xb3 aktor\xc4\x99 paremta juosta, kurioje taip pat vaidino James Woods ir Rosario Dawson, peln\xc4\x97 D\xc5\xbeuljetai pirmuosius apdovanojimus Milano ir Las Vego kino festivaliuose._NEWLINE_Kiti \xc5\xbeymesni jos vaidmenys \xe2\x80\x93 filmuose \xe2\x80\x9eLondon\xe2\x80\x9c (2005 m.), \xe2\x80\x9eInto the Sun\xe2\x80\x9c (2005 m.) ir \xe2\x80\x9ePhantom Love\xe2\x80\x9c (2007 m.).'